Davinson Sanchez
Davinson Sanches Mina (1996-yil 12-iyunda tug'ilgan) - kolumbiyalik professional futbolchi, Premier Liganing "Tottenxem" klubi va Kolumbiya terma jamoasi markaziy himoyachisi. Dastlab América de Cali yoshlar akademiyasi orqali kelganiga qaramay, Sanches Medellinga ko'chib o'tdi va 2013-yilda Atletiko Nasional klubi safida professional debyutini amalga oshirdi. U Nacional bilan ishlagan vaqtida to'rtta ichki chempionat, ikkita Kolumbiya kubogi, Superliga Kolumbiya va Libertadores kubogini qo'lga kiritdi. Sanches 2016-yilda Yevropa futboliga ko'tarildi va Erediviziya jamoasi AFC Ayaks safiga qo'shildi. Klubdagi birinchi mavsumida u " Ayaks" safida yilning eng yaxshi futbolchisi sovrinini qo'lga kiritdi va 2017-yilda UEFA Yevropa ligasi finaliga chiqdi. Sanches 2017-yilda "Tottenxem Hotspur"safiga rekord summa (42 million funt sterling) evaziga borib qo'shildi, bu rekord 2019-yilda "shporlar" bilan shartnoma imzolagan Tanguy Ndombéle tomonidan yangilandi. Yoshlar futbolida Sanches 2013-yilgi Janubiy Amerika U-17 chempionatida Kolumbiya safini himoya qildi va 2015-yilgi Janubiy Amerika U-20 chempionati va 2015-yilgi FIFA U-20 Jahon chempionatida ishtirok etgan Kolumbiya terma jamoasi tarkibiga ham chaqirildi. U 2016-yilda Kolumbiya terma jamoasi safida debyut qilgan va ikki marta Amerika kubogi va 2018-yilgi FIFA Jahon chempionatida mamlakati safini himoya qilgan.